হোসে আলেহান্দ্রো রেয়েস
হোসে আলেহান্দ্রো রেয়েস সেরনা (স্পেনীয়: José Reyes; জন্ম: ৫ নভেম্বর ১৯৯৭; হোসে রেয়েস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব রেয়াল এস্পানিয়া এবং হন্ডুরাস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন। ২০১৭ সালে, রেয়েস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন। দলগতভাবে, রেয়েস এপর্যন্ত ১টি শিরোপা জয়লাভ করেছেন, যা তিনি ওলিম্পিয়ার হয়ে জয়লাভ করেছেন।